
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 11 

18 Ιανουαρίου._1ίϊ96 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 17 

* 

Μέτρα για τη βελτίωση της ασφάλειας και της υγείας 
των εργαζομένων κατά την εργασία σε συμμόρ¬ 
φωση με τις οδηγίες 89/391 /ΕΟΚ και 91/383/ 
ΕΟΚ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. των άρθρων 1 (παράγραφοι 1, 2, 3, 4 και 5) και 3 
του ν. 1338/83 “Εφαρμογή του κοινοτικού δικαίου” 
(34/Α) που τροποποιήθηκαν αντιστοίχως με το 
άρθρο 6 του ν. 1440/84 “Συμμετοχή της Ελλάδας 
στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητος Άνθρακος 
και Χάλυβος και του Οργανισμού Εφοδιασμού 
ευΒΑΤΟΜ” (70/Α) και με το άρθρο 65 του ν. 
1892/90 "Για τον εκσυγχρονισμό και την ανάπτυξη 
και άλλες διατάξεις” (101/Α) και 

β. της παραγράφου 2 του άρθρου δευτέρου του 
ν.2077/92 “Κύρωση της συνθήκης για την 
Ευρωπαϊκή Ένωση και των σχετικών πρωτοκόλλων 
και δηλώσεων που περιλαμβάνονται στην τελική 
Πράξη” (136/Α). 

2. Τις διατάξεις των άρθρων 1 (παράγραφος 3), 14 

(παράγραφος 2) και 36 του ν. 1568/85 “Υγιεινή και 
ασφάλεια των εργαζομένων” (177/Α). 

3. Τις διατάξεις του άρθρου 39 του ν. 1836/89 
“Προώθηση της απασχόλησης και της επαγγελμα¬ 
τικής κατάρτισης και άλλες διατάξεις” (79/Α). 

4. Τις διατάξεις του άρθρου 26 ν. 2224/94 “Ρύθμιση 
θεμάτων εργασίας, συνδικαλιστικών δικαιωμάτων, 
υγιεινής και ασφάλειας των εργαζομένων και 
οργάνωσης Υπουργείου Εργασίας και των επο- 


πτευομένων από αυτό νομικών προσώπων και 
άλλες διατάξεις” (112/Α). 

5. Την αριθ. 150/16-10-95 απόφαση του πρωθυπουρ¬ 
γού "Ανάθεση αρμοδιοτήτων στον Αναπληρωτή 
Υπουργό Εσωτερικών, Δημόσιας Διοίκησης και 
Αποκέντρωσης Χαράλαμπου Καστανίδη" (860/Β) 

6. Την αριθ. Δ15/Φ19/ 19143/22-9-95 Κοινή απόφαση 
του Πρωθυπουργού και του Υπουργού 
Βιομηχανίας Ενέργειας και Τεχνολογίας “Ανάθεση 
αρμοδιοτήτων στον Υφυπουργό Βιομηχανίας 
Ενέργειας και Τεχνολογίας Κωνσταντίνο Βρεττό" 
(821/Β) 

7. Την αριθμ. 19/21.12.94 γνώμη του Συμβουλίου 
Υγιεινής και Ασφάλειας της Εργασίας 

8. Τις διατάξεις του άρθρου 29Α του ν. 1558/85 
“Κυβέρνηση και Κυβερνητικά Όργανα” (137/Α), 

. που προστέθηκε με το άρθρο 27 του ν. 2081/92 
“Ρύθμιση του θεσμού των Επιμελητηρίων κ.λ.π.” 
(154/Α) . 

9. Ότι με την εφαρμογή των διατάξεων του παρόντος 

δεν θα προκληθεί πρόσθετη δαπάνη σε βάρος του 
προϋπολογισμού του Υπουργείου Εργασίας και 
Κοινωνικών Ασφαλίσεων ή του κρατικού προϋπο¬ 
λογισμού ή προϋπολογισμού ΝΠΔΔ, δεδομένου ότι 
οι δαπάνες εντάσσονται στα πλαίσια των ήδη εγκε¬ 
κριμένων προϋπολογισμών για την εφαρμογή των 
διατάξεων του άρθρου 39 του ν. 1836/89, ο οποίος 
έχει επεκταθεί και στο Δημόσιο. 

10. Τις αριθμ. 526/95, 6/96 γνωμοδοτήσεις του 

Συμβουλίου Επικράτειας, μετά από απόφαση των 
Υπουργών Εθνικής Οικονομίας, Οικονομικών, 
Εργασίας και Κοινωνικών Ασφαλίσεων, Υγείας και 
Πρόνοιας, Βιομηχανίας Ενέργειας και 

Τεχνολογίας, Εμπορικής Ναυτιλίας, Μεταφορών 
και Επικοινωνιών, του Αναπληρωτή Υπουργού 
Εσωτερικών Δημόσιας Διοίκησης και 

Αποκέντρωσης και του Υφυπουργού Βιομηχανίας 

Ενέργειας και Τεχνολογίας, αποφασίζουμε: 

ΚΕΦΑΛΑΙΟ Α’ 

ΓΕΝΙΚΕΣ ΔΙΑΤΑΞΕΙΣ 


Άρθρο 1 

Αντικείμενο-Πεδίο εφαρμογής 


1. Σκοπός του παρόντος προεδρικού διατάγματος 
είναι η προσαρμογή της ελληνικής νομοθεσίας περί 
της ασφαλείας και υγιεινής των εργαζομένων προς τις 
διατάξεις των οδηγιών 89/391/ΕΟΚ της 12ης Ιουνίου 
1989 “Σχετικά με την εφαρμογή μέτρων για την προώ¬ 
θηση της βελτίωσης της ασφάλειας και της υγείας 
των εργαζομένων κατά την εργασία (ΕΕ I. Ι οο/ 

89) και 91/383/ΕΟΚ της 25ης Ιουνίου 1991 “Για την 
συμπλήρωση των μέτρων που αποσκοπούν στο να 
προαγάγουν τη βελτίωση της ασφάλειας και της υγεί¬ 
ας κατά την εργασία των εργαζομένων με σχέση 
εργασίας ορισμένου χρόνου ή με σχέση πρόσκαιρης 
εργασίας” (ΕΕ 1_ 206/29-7-91) 


2. Το παρόν προεδρικό διάταγμα έχει ως αντικείμενο 
την εφαρμογή μέτρων για την προαγωγή της ασφαλεί¬ 
ας και της υγείας των εργαζομένων κατά την εργασία. 
Προς το σκοπό αυτό, περιέχει γενικές αρχές σχετικά 
με την πρόληψη των επαγγελματικών κινδύνων και την 
προστασία της ασφάλειας και της υγείας, την εξάλει¬ 
ψη των συντελεστών κινδύνου των εργατικών ατυχη¬ 
μάτων και των επαγγελματικών ασθενειών, την ενημέ¬ 
ρωση τη διαβούλευση, την ισόρροπη συμμέτοχη, την 
κατάρτιση των εργαζομένων και των εκπρόσωπων 
τους, καθώς και τους κανόνες για την εφαρμογή των 
γενικών αυτών αρχών. 


β) μεταλλείων-λατομείων-ορυχείων 

γ) καθαρά αλιευτικές 
δ) μεταφορών και 

ε) σε εργασίες με ιοντίζουσες ακτινοβολίες 

7 Ειδικά στις θαλάσσιες μεταφορές, εφαρμογή έχουν 
οι διατάξεις του ν.δ. 187/73 “Περί Κώδικα Δημοσίου 
Ναυτικού Δικαίου” (216/Α), του ν. 3816/1958 Περί 
Κώδικα Ιδιωτικού Νομικού Δικαίου” (32/Α), του ν. 
486/76 “Περί κυρώσεως της υπ’ αριθμ. 134 Διεθνούς 
Σύμβασης Εργασίας (Περί προλήψεως εργατικών ατυ¬ 
χημάτων των ναυτικών)” (321/Α), του ν. 948/79 Περί 
κυρώσεως της υπ' αριθμ. 147 Διεθνούς Σύμβασης 
Εογασίας (Περί ελάχιστων επιπέδων ασφαλείας εμπο¬ 
ρικών πλοίων)" (167/Α), του ν. 1314/84 “Περί κυρωσε- 
ως της Διεθνούς Σύμβασης για πρότυπα εκπαίδευσης, 
έκδοση πιστοποιητικών και τηρήσεως φυλακών των 
ναυτικών, 1978” (2/Α) και των κατ’ εξουσιοδότηση 
αυτών εκδοθέντων προεδρικών διαταγμάτων”. 

8. Ειδικά για τον κλάδο των μεταλλείων-λατομείων- 
οουγείων ε ©αρμογή έχουν και οι πλέον δεσμευτικές ή 
καΓειδικές δΤατάξείς της Υ Α. ,.-5η/Φ/17402/84 
“Κανονισμός Μεταλλευτικών και Λατομικών Εργασιών 
(931/Β). 

Άρθρο 2 


Για την εφαρμογή του παρόντος, νοείται ως. 

1. Εργαζόμενος: Κάθε πρόσωπο που απασχολείται 
από έναν εργοδότη με οποιαδήποτε σχέση εργασίας, 
συμπεριλαμβανομένων των ασκούμενων και των μαθη- 
τευόμενων, εκτός από το οικιακό υπηρετικό προσωπι¬ 
κό. 


3. Οι διατάξεις του παρόντος διατάγματος εφαρμόζο¬ 
νται σε όλες τις επιχειρήσεις, εγκαταστάσεις, εκμεταλ¬ 
λεύσεις και εργασίες του ιδιωτικού και του δημοσίου 
τομέα (βιομηχανικές, γεωργικές, εμπορικές, διοικητι¬ 
κές, εκπαιδευτικές, πολιτιστικές δραστηριότητες, δρα¬ 
στηριότητες παροχής υπηρεσιών, αναψυχής, κλπ). 


4 Για την εφαρμογή του παρόντος διατάγματος στο 
Δημόσιο, τα ΝΠΔΔ και ΟΤΑ ισχύουν και οι ιδιαίτερες 
ρυθμίσεις της ΚΥΑ 88555/3293/88 “Υγιεινή και ασφα¬ 
λεία του προσωπικού του Δημοσίου, των ΝΠΔΔ και 
των ΟΤΑ” (721/Β) που κυρώθηκε με το άρθρο 39 του 
ν. 1836/89. 


5 Οι διατάξεις του παρόντος διατάγματος δεν εφαρ¬ 
μόζονται στο ένστολο προσωπικό των ενόπλων δυνά¬ 
μεων και των σωμάτων ασφαλείας και στο οικιακο 
υπηρετικό προσωπικό. Στην περίπτωση αυτή πρεπει 
να εξασφαλίζεται, όσο αυτό είναι δυνατόν, η ασφαλεία 
και η υγεία του ως άνω προσωπικού, εν όψει των στό- 
χων του παρόντος. 

6 Οι διατάξεις του ν. 1568/85 και των προεδρικών δια¬ 
ταγμάτων που εκδόθηκαν με τις εξουσιοδοτήσεις του 
εφαρμόζονται στο σύνολό τους και στις επιχειρήσεις: 


α) εκρηκτικών υλών 


2. Εργοδότης: Κάθε φυσικό ή νομικό πρόσωπο, το 
οποίο συνδέεται με σχέση εργασίας με τον εργαζόμε¬ 
νο και έχει την ευθύνη για την επιχείρηση η/και την 
εγκατάσταση. 

3 Επιχείρηση: Κάθε επιχείρηση, εκμετάλλευση, εγκα¬ 
τάσταση και εργασία του ιδιωτικού και του δημοσίου 
τομέα, ανεξαρτήτως κλάδου οικονομικής δραστήριο- 
τητας στον οποίο κατατάσσεται. 

4. Εκπρόσωπος των εργαζομένων: Κάθε εκλεγμένο 
άτομο με ειδική αρμοδιότητα σε θέματα προστασίας 
της ασφάλειας και της υγείας των εργαζομένων σύμ¬ 
φωνα με τα άρθρα 2 και 3 του ν. 1568/85 και τα αρθρα 
1 , 2, 3, 4 και 5 του ν. 1767/88 “Συμβούλια εργαζόμε¬ 
νων και άλλες εργατικές διατάξεις-κύρωση της 135 
Διεθνούς Σύμβασης Εργασίας” (63/Α) και το άρθρο 3 
του παρόντος διατάγματος, για να εκπροσωπεί τους 
εργαζόμενους, όσον αφορά τα ζητήματα προστασίας 
της ασφάλειας και της υγείας κατά την εργασία. 

5 Τόπος εργασίας: Κάθε χώρος όπου βρίσκονται ή 
μεταβαίνουν οι εργαζόμενοι εξ αιτίας της εργασίας 
τους και που είναι κάτω από τον έλεγχο του εργοδότη. 

6. Πρόληψη: Το σύνολο των διατάξεων ή μέτρων που 

λαμβάνονται ή προβλέπονται καθ' όλα τα στάδια της 
δραστηριότητας της επιχείρησης, με στόχο την απο¬ 
φυγή ή τη μείωση των επαγγελματικών κινδύνων. 

7. Αρμόδια επιθεώρηση εργασίας: Οι αρμόδιες υπη¬ 
ρεσίες της Νομαρχιακής Αυτοδιοίκησης κατά το 
άρθρο 15 (παράγραφος 1) του παρόντος διατάγματος 
και για τον κλάδο των μεταλλείων-λατομείων-ορυχείων 
οι αρμόδιες υπηρεσίες του Υπουργείου Βιομηχανίας 
Ενέργειας και Τεχνολογίας. 

ΚΕΦΑΛΑΙΟ Β’ 

ΟΡΓΑΝΑ ΒΕΛΤΙΩΣΗΣ ΤΩΝ ΣΥΝΘΗΚΩΝ ΕΡΓΑΣΙΑΣ 
ΣΤΗΝ ΕΠΙΧΕΙΡΗΣΗ 

Άρθρο 3 

Εκπρόσωποι των εργαζομένων με ειδική αρμοδιότη¬ 
τα σε θέματα ασφάλειας και υγείας 

1. Στις επιχειρήσεις που απασχολούν από 20 άτομα 
και πάνω οι εργαζόμενοι έχουν δικαίωμα να επιλέγουν 
εκπροσώπους, με ειδική αρμοδιότητα σε θέματα προ¬ 
στασίας της ασφάλειας και της υγείας σύμφωνα με τα 
άρθρα 2 και 3 του ν. 1568/85. 

2. Στις επιχειρήσεις που απασχολούν κάτω από 20 
άτομα οι εργαζόμενοι έχουν δικαίωμα να διαβουλεύο- 
νται μεταξύ τους και να επιλέγουν με πλειοψηφία 
εκπρόσωπό τους για την υγιεινή και ασφάλεια της 
εργασίας. Για τον εκπρόσωπο αυτόν ισχύουν οι ειδικό¬ 
τερες ρυθμίσεις των άρθρων 2 (παράγραφοι Α2, Β1, 
Β2 και Γ2) και 3 (παράγραφος 9) του ν. 1568/85. Ο 
εκπρόσωπος αυτός επιλέγεται για διάστημα δύο ετών. 

3. Ο χρόνος απαλλαγής από την εργασία, των παρα¬ 
πάνω εκπροσώπων των εργαζομένων, για να εκπληρώ¬ 
σουν τις υποχρεώσεις που απορρέουν από τις κείμε¬ 
νες διατάξεις και το παρόν διάταγμα υπολογίζεται 
σύμφωνα με την'παράγραφο 4 του άρθρου 7 του 
παρόντος διατάγματος. 

Άρθρο 4 

Παροχή υπηρεσιών προστασίας και πρόληψης 

1. Στις επιχειρήσεις που απασχολούν 50 και άνω εργα¬ 
ζόμενους, ο εργοδότης έχει την υποχρέωση να χρησι¬ 
μοποιεί τις υπηρεσίες τεχνικού ασφάλειας και γιατρού 
εργασίας σύμφωνα με το κεφ. Α του ν. 1568/85, το 
παρόν διάταγμα και τους ειδικότερους όρους που ορί¬ 
ζονται στο π.δ. 294/88 Ελάχιστος χρόνος απασχόλη¬ 
σης τεχνικού ασφάλειας και γιατρού εργασίας, επίπε¬ 
δο γνώσεων και ειδικότητα τεχνικού ασφάλειας για τις 
επιχειρήσεις, εκμεταλλεύσεις και εργασίες της παρα¬ 
γράφου 1 του άρθρου 1 του ν. 1568/85 Υγιεινή και 
ασφάλεια των εργαζομένων” (138/Α). 

2. Με την επιφύλαξη ειδικοτέρων ή πλέον δεσμευτικών 
διατάξεων, στις επιχειρήσεις που απασχολούν λιγότε- 
ρους από 50 εργαζόμενους ο εργοδότης έχει την υπο¬ 
χρέωση να χρησιμοποιεί τις υπηρεσίες τεχνικού ασφά¬ 
λειας σύμφωνα με το κεφ. Α του ν. 1568/85, το παρόν 
διάταγμα, τους ειδικότερους όρους που ορίζονται στο 


π.δ 294/88 και σύμφωνα με τα οριζόμενα στα παρακά¬ 
τω εδάφια: 

α) Στις επιχειρήσεις που υπάγονται στην κατηγορία Α 
όπως αυτή ορίζεται στο άρθρο 2 του π.δ. 294/88, ο 
εργοδότης έχει υποχρέωση να χρησιμοποιεί τις υπη¬ 
ρεσίες τεχνικού ασφάλειας που έχει τα προσόντα των 
εδαφίων α ή β ή γ της παραγράφου 1 του άρθρου 5 
του ν. 1568/85. 

β) Στις επιχειρήσεις που υπάγονται στην κατηγορία Β 
όπως αυτή ορίζεται στο άρθρο 2 του π.δ. 294/88, ο 
εργοδότης έχει υποχρέωση να συμμορφωθεί με τις 
απαιτήσεις του εδαφίου (α). Δύναται όμως σε ό,τι 
αφορά τον τεχνικό ασφάλειας να αναθέτει τα καθήκο¬ 
ντα αυτά σε εργαζόμενους, με τα προσόντα του εδα¬ 
φίου (δ) της παραγράφου 1 του άρθρου 5 του ν. 
1568/85, εφόσον αυτοί απασχολούνται με πλήρες 
ωράριο στην επιχείρηση. Στην περίπτωση αυτή ο 
εργοδότης υποχρεούται να επιμορφώσει τον εργαζό¬ 
μενο αυτόν, όπως ορίζεται ειδικότερα στο άρθρο 13 
του ν. 1568/85 και στο άρθρο 6 του παρόντος διατάγ¬ 
ματος. 

γ) Στις επιχειρήσεις που υπάγονται στην κατηγορία Γ 
όπως αυτή ορίζεται στο άρθρο 2 του π.δ. 294/88, ο 
εργοδότης έχει υποχρέωση να συμμορφωθεί με τις 
απαιτήσεις του εδαφίου (β). Δύναται όμως να αναλά- 
βει ο ίδιος τις υποχρεώσεις που προκύπτουν από την 
περίπτωση αυτή εφόσον επιμορφωθεί κατάλληλα, 
σύμφωνα με το άρθρο 13 του ν. 1568/85 και το άρθρο 
6 του παρόντος διατάγματος. 

3. Σε κάθε περίπτωση απασχόλησης τεχνικού ασφά¬ 
λειας και γιατρού εργασίας ο ελάχιστος πραγματικός 
χρόνος ετήσιας απασχόλησης για τον καθένα χωριστά 
δεν μπορεί να είναι μικρότερος των: 

α) 25 ωρών ετησίως για επιχειρήσεις, που απασχο¬ 
λούν μέχρι 20 άτομα, 

β) 50 ωρών ετησίως για επιχειρήσεις, που απασχο¬ 
λούν από 21-50 άτομα και 

γ) 75 ωρών ετησίως για επιχειρήσεις, που απασχο¬ 
λούν άνω των 50 ατόμων. 

4. Ο εργοδότης προκειμένου να ανταποκριθεί στις 
απαιτήσεις του ν. 1568/85 και του παρόντος διατάγμα¬ 
τος για υποχρέωση χρησιμοποίησης υπηρεσιών τεχνι¬ 
κού ασφάλειας και γιατρού εργασίας ή/και σε ιδιαίτε¬ 
ρα προβλήματα υγιεινής και ασφάλειας των εργαζομέ¬ 
νων, δύναται να επιλέξει μεταξύ των περιπτώσεων 
ανάθεσης των καθηκόντων τεχνικού ασφάλειας ή/και 
γιατρού εργασίας σε εργαζόμενους στην επιχείρηση ή 
σε άτομα εκτός της επιχείρησης ή σύναψης σύμβασης 
με τις Εξωτερικές Υπηρεσίες Προστασίας και 
Πρόληψης (ΕΞΥΠΠ) του άρθρου 5 του παρόντος δια¬ 
τάγματος ή συνδυασμό μεταξύ αυτών των δυνατοτή¬ 
των. 

5. Στην περίπτωση που παρέχονται υπηρεσίες τεχνι- 

κού ασφάλειας και γιατρού εργασίας συνδυασμένα 
από εργαζόμενους στην επιχείρηση, ή/και από άτομα 
εκτός της επιχείρησης ή/και α ™ Ε-ΥΠΠ, αυτοί οφεί¬ 
λουν να συνεργάζονται αναλόγως των αναγκών. 

6. Εάν ο εργοδότης αποταθεί σε άτομα εκτός της επι¬ 
χείρησης ή σε ΕΞΥΠΠ, αυτά ενημερώνονται από τον 
εργοδότη για τους παράγοντες που έχουν ή μπορεί να 
έχουν επιπτώσεις στην ασφάλεια και την υγεία των 
εργαζομένων και έχουν πρόσβαση στις πληροφορίες 
που αναφέρονται στην παράγραφο 2 του άρθρου 11 
του παρόντος διατάγματος. 

7. Ο εργοδότης πριν από την επιλογή ανάθεσης καθη¬ 
κόντων τεχνικού ασφάλειας ή/και γιατρού εργασίας σε 
εργαζόμενους στην επιχείρηση ή σε άτομα εκτός της 
επιχείρησης, έχει υποχρέωση να γνωστοποιεί στην 
αρμόδια επιθεώρηση εργασίας τα τυπικά και ουσιαστι¬ 
κά προσόντα τους, το χρόνο απασχόλησής τους με τα 
καθήκοντα αυτά, τα στοιχεία για το είδος και την 
οργάνωση της επιχείρησης, τον αριθμό των εργαζομέ¬ 
νων, τον ελάχιστο προβλεπόμενο χρόνο απασχόλη¬ 
σης τεχνικού ασφάλειας ή/και γιατρού εργασίας και 
λοιπές συναφείς πληροφορίες. 

8. Σε περίπτωση ανάθεσης των καθηκόντων τεχνικού 
ασφάλειας ή/και γιατρού εργασίας σε Ε^ΥΠΠ, πριν 
από την επιλογή, ο εργοδότης έχει υποχρέωση να 
γνωστοποιεί στην αρμόδια επιθεώρηση εργασίας τη 
γραπτή σύμβαση με την ΕΞΥΠΠ, στην οποία πρέπει να 
αναγράφονται: 

α) Το νομικό καθεστώς της ΕΞΥΠΠ. 
β) Ο νόμιμος εκπρόσωπός της. 
γ) Η έδρα της. 

δ) Το είδος των προσφερομένων υπηρεσιών, 
ε) Τα τυπικά και ουσιαστικά προσόντα των αρμόδιων 
ατόμων που έχουν ορισθεί για τη συγκεκριμένη επιχεί¬ 
ρηση· 

στ) Ο χρόνος απασχόλησης των ατόμων αυτών στην 
επιχείρηση. 

ζ) Τα στοιχεία για το είδος και την οργάνωση της επι¬ 
χείρησης. 

η) Ο αριθμός των εργαζομένων στην επιχείρηση και 
λοιπές συναφείς πληροφορίες. 

θ) Ο ελάχιστος προβλεπόμενος χρόνος απασχόλησης 
τεχνικού ασφάλειας ή/και γιατρού εργασίας για την 
επιχείρηση. 

9. Η αρμόδια επιθεώρηση εργασίας ελέγχει το νομό¬ 
τυπο των αναθέσεων. Ειδικά για την ανάθεση καθηκό¬ 
ντων γιατρού εργασίας πρέπει να υπάρχει και σχετική 
βεβαίωση άσκησης της συγκεκριμένης ιατρικής ειδικό¬ 
τητας από τον τοπικό ιατρικό σύλλογο., 

10. Στις επιχειρήσεις που έχουν υποχρέωση πλήρους 
απασχόλησης τουλάχιστον δύο τεχνικών ασφάλειας 
σύμφωνα με το π.δ. 294/88, συνιστάται υποχρεωτικά 
Εσωτερική Υπηρεσία Προστασίας και Πρόληψης 
(ΕΣΥΠΠ). 

11. Οι ΕΣΥΠΠ εππρέπεται να λειτουργούν ως ΕΞΥΠΠ 
και να χρησιμοποιούνται από διάφορες επιχειρήσεις 


υπό την προϋπόθεση ότι κατέχουν την άδεια που προ- 
βλέπεται στο άρθρο 5 (παράγραφος 3) του παρόντος 
διατάγματος και πληρούν και τις λοιπές προϋποθέσεις 
του άρθρου αυτού. 

12. Ο τεχνικός ασφάλειας ή/και ο γιατρός εργασίας 
στα πλαίσια των υποχρεώσεων τους σύμφωνα με τις 
κείμενες διατάξεις έχουν υποχρέωση να διενεργούν 
τις απαραίτητες μετρήσεις, και σε περίπτωση που η 
επιχείρηση δεν διαθέτει τα κατάλληλα μέσα για τις 
μετρήσεις αυτές, ο εργοδότης προσφεύγει σε Ε=ΥΠΠ. 

Τα αποτελέσματα των μετρήσεων αυτών καταγρά¬ 
φουν κατ’ εφαρμογή των εδαφίων (α) και (ε) της 
παραγράφου 3 του άρθρου 26 του ν. 1568/85, αναφέ¬ 
ρουν στον εργοδότη οποιαδήποτε παράλειψη των 
μέτρων υγιεινής και ασφάλειας, προτείνουν μέτρα 
αντιμετώπισής τους και επιβλέπουν την εφαρμογή 
τους. 

13. Ο γιατρός εργασίας στα πλαίσια των υποχρεώσε¬ 
ων του και των υποχρεώσεων του εργοδότη σύμφωνα 
με τις κείμενες ειδικές διατάξεις, εφόσον η επιχείρηση 
δεν διαθέτει την κατάλληλη υποδομή, έχει υποχρέωση 
να παραπέμπει τους εργαζόμενους για συγκεκριμένες 
συμπληρωματικές ιατρικές εξετάσεις. 

Οι εξετάσεις αυτές διενεργούνται σε Ε=ΥΠΠ, ή σε 
κατάλληλες υπηρεσίες του ιδιωτικού τομέα ή σε 
προσδιοριζόμενες από τους Υπουργούς Εργασίας και 
Κοινωνικών Ασφαλίσεων, και Υγείας και Πρόνοιας 
αρμόδιες μονάδες των ασφαλιστικών οργανισμών ή 
του Εθνικού Συστήματος Υγείας (ΕΣΥ) 

.Στη συνέχεια ο γιατρός εργασίας λαμβάνει γνώση και 
αξιολογεί τα αποτελέσματα των παραπάνω εξετάσε¬ 
ων. 

Οι δαπάνες που προκύπτουν από την εφαρμογή της 
παραγράφου αυτής βαρύνουν τον εργοδότη. 

14. Για κάθε εργαζόμενο ο γιατρός εργασίας της επι¬ 
χείρησης τηρεί σχετικό ιατρικό φάκελο. Επί πλέον 
καθιερώνεται και περιλαμβάνεται στον ιατρικό φάκε¬ 
λο, ατομικό βιβλιάριο επαγγελματικού κινδύνου, όπου 
αναγράφονται τα αποτελέσματα των ιατρικών και 
εργαστηριακών εξετάσεων, κάθε φορά που εργαζόμε¬ 
νος υποβάλλεται σε αντίστοιχες εξετάσεις. 

Δικαιούνται να λαμβάνουν γνώση του φακέλου και του 
ατομικού βιβλιαρίου του εργαζόμενου οι υγειονομικοί 
επιθεωρητές της αρμόδιας επιθεώρησης εργασίας και 
οι γιατροί του ασφαλιστικού οργανισμού στον οποίο 
ανήκει ο εργαζόμενος καθώς και ο ίδιος ο εργαζόμε¬ 
νος. 

Σε κάθε περίπτωση παύσης της σχέσης εργασίας, το 
βιβλιάριο παραδίδεται στον εργαζόμενο που αφορά. 

Άρθρο 5 

Εξωτερικές Υπηρεσίες Προστασίας και Πρόληψης 
[ΕΞΥΠΠ] 

1. Οι υπηρεσίες τεχνικού ασφάλειας και γιατρού εργα¬ 
σίας, όπως αυτές προσδιορίζονται από το ν. 1568/85 

και το παρόν διάταγμα μπορούν να παρέχονται σε μια 
επιχείρηση και από ατομικές επιχειρήσεις ή νομικά 
πρόσωπα έξω από την επιχείρηση, που στο εξής θα 
ονομάζονται Εξωτερικές Υπηρεσίες Προστασίας και 
Πρόληψης” (ΕΞΥΠΠ). Οι ΕΞΥΠΠ ασκούν τις αρμοδιό¬ 
τητες και έχουν τα δικαιώματα και τις υποχρεώσεις 
του τεχνικού ασφάλειας και του γιατρού εργασίας, 
σύμφωνα με τις ισχύουσες διατάξεις. 

2. Δικαίωμα σύστασης ΕΞΥΠΠ έχουν επίσης: 

α) Οργανισμοί εποπτευόμενοι από τα Υπουργεία 
Εργασίας και Κοινωνικών Ασφαλίσεων, και Υγείας και 
Πρόνοιας 

β) ΝΠΔΔ με δραστηριότητες σχετικές με τις συνθήκες 

εργασίας καθώς και τα επιμελητήρια. 

γ) Τα ανώτερα ή ανώτατα εκπαιδευτικά ιδρύματα. 

δ) Συνδικαλιστικές οργανώσεις εργαζομένων. 

ε) Ενώσεις εργοδοτών. 

στ) Μικτές συμπράξεις των ανωτέρω. 

3. Οι ΕΞΥΠΠ για να αρχίσουν να λειτουργούν και να 
παρέχουν υπηρεσίες υποχρεούνται να κατέχουν σχετι¬ 
κή άδεια σύμφωνα με τις εθνικές διατάξεις. 

4. Οι ΕΞΥΠΠ συνδέονται με κάθε επιχείρηση με γρα¬ 
πτή σύμβαση. Η σύμβαση αυτή κοινοποιείται στην 
αρμόδια επιθεώρηση εργασίας και στους εκπροσώ¬ 
πους των εργαζομένων ή αλλοιώς ανακοινώνεται 
στους εργαζόμενους της επιχείρησης. Στη σύμβαση 
αναγράφονται τα αναφερόμενα στην παράγραφο 8 
του άρθρου 4 του παρόντος διατάγματος στοιχεία. 

5. Καταγγελία, λύση ή αλλαγή της σύμβασης μιας επι¬ 
χείρησης με ΕΞΥΠΠ δεν μπορεί να οφείλεται σε δια¬ 
φωνία για θέματα αρμοδιότητας της δεύτερης. Σε 
κάθε περίπτωση η καταγγελία, η λύση ή η αλλαγή της 
σύμβασης πρέπει να είναι αιτιολογημένη και κοινοποι¬ 
είται στην αρμόδια επιθεώρηση εργασίας. 

6. Οι υποχρεώσεις και οι ευθύνες που αναλαμβάνει με 
τη σύμβαση η ΕΞΥΠΠ κατά κανένα τρόπο δεν μεταφέ- 
ρονται σε εργαζόμενους που απασχολεί. 

7. Οι ΕΞΥΠΠ, προκειμένου να παρέχουν τις υπηρεσίες 
της παραγράφου 1 του παρόντος άρθρου, πρέπει να 
διαθέτουν το αναγκαίο προσωπικό με την απαιτούμενη 
επιστημονική εξειδίκευση και σε ικανό αριθμό καθώς 
επίσης τα απαιτούμενα μέσα ή εξοπλισμό, ώστε να 
πληρούνται οι προϋποθέσεις της κείμενης νομοθεσίας 
για το σκοπό αυτό και για κάθε μία από τις επιχειρή¬ 
σεις με τις οποίες συμβάλλονται. 

8. Όταν οι επιχειρήσεις με τις οποίες συμβάλλονται οι 
ΕΞΥΠΠ, δεν διαθέτουν τα απαιτούμενα μέσα ή εξοπλι¬ 
σμό για την εκπλήρωση των υποχρεώσεών τους, όπως 
για τη διενέργεια μετρήσεων, εξετάσεων κ.λπ., οι 
ΕΞΥΠΠ μπορούν να διαθέτουν δικά τους μέσα ή εξο¬ 
πλισμό. Στην περίπτωση αυτή γίνεται σχετική αναφο¬ 
ρά στη γραπτή σύμβαση της παραγράφου 4 του 
παρόντος άρθρου. 

9. Οι ΕΞΥΠΠ υποχρεούνται να τηρούν φακέλους για 
κάθε μία επιχείρηση, με την οποία συμβάλλονται. 
Στους φακέλους καταχωρούνται αντίγραφα κάθε υπό¬ 


δειξης, έρευνας, μέτρησης ή εξέτασης που σχετίζεται 
με την επιχείρηση. Οι καταχωρήσεις αυτές πρέπει να 
καταγράφονται από την ΕΞΥΠΠ και στα βιβλία, τα 
οποία υποχρεούται να τηρεί η επιχείρηση. 

10. Οι ΕΞΥΠΠ τηρούν αναλυτικά δελτία παρουσίας 
κάθε τεχνικού ασφάλειας και γιατρού εργασίας με το 
χρόνο απασχόλησης τους σε κάθε επιχείρηση, συγκε¬ 
ντρωτικό πίνακα των οποίων υποβάλλουν στην αρμό¬ 
δια Γενική Διεύθυνση του Υπουργείου Εργασίας και 
Κοινωνικών Ασφαλίσεων το πρώτο δεκαπενθήμερο 
κάθε εξαμήνου. Επίσης συντάσσουν ετήσια έκθεση 
δραστηριοτήτων την οποία υποβάλλουν στην παραπά¬ 
νω Γενική Διεύθυνση το πρώτο δίμηνο κάθε νέου 
έτους. 

11. Ανάλογες υποχρεώσεις με αυτές της προηγουμέ- 
νης παραγράφου έχουν και τα άτομα εκτός των επιχει¬ 
ρήσεων που αναλαμβάνουν καθήκοντα τεχνικού ασφά¬ 
λειας και γιατρού εργασίας. 

12. Το προσωπικό της ΕΞΥΠΠ υποχρεούται να τηρεί 
το επιχειρησιακό απόρρητο, που αφορά τόσο την ίδια 
όσο και την επιχείρηση με την οποία συμβάλλεται. 

13. Οι ΕΞΥΠΠ υποχρεούνται να θέτουν στη διάθεση 
της αρμόδιας επιθεώρησης εργασίας, κάθε στοιχείο 
που τους ζητείται, για να αποδείξουν ότι είναι σε θέση 
να εκπληρώσουν τις υποχρεώσεις που αναλαμβάνουν 
με βάση τη σύμβαση της παραγράφου 5 του παρό¬ 
ντος άρθρου. 

14. Η αρμόδια επιθεώρηση εργασίας έχει επίσης πρό¬ 
σβαση σε όλα τα στοιχεία των φακέλων, που αναφέ- 
ρονται στην παράγραφο 10 του παρόντος άρθρου. 

15. Το άρθρο 31 του ν. 1568/85 έχει εφαρμογή και για 
παροχή στοιχείων από την ΕΞΥΠΠ, που αφορούν την 
υγιεινή και ασφάλεια των εργαζομένων σε επιχειρή¬ 
σεις με τις οποίες συμβάλλεται. 

Άρθρο 6 

Επιμόρφωση τεχνικών ασφάλειας, γιατρών εργα¬ 
σίας, και εκπροσώπων των εργαζομένων 

1. Η επιμόρφωση των τεχνικών ασφάλειας, των για¬ 
τρών εργασίας και των εκπροσώπων των εργαζομέ¬ 
νων, που παρέχεται από τους φορείς που ορίζονται 
εκάστοτε σύμφωνα με το άρθρο 13 του ν. 1568/85, διε- 
νεργείται και από το Ελληνικό Ινστιτούτο Υγιεινής και 
Ασφάλειας της Εργασίας (ΕΛΙΝΥΑΕ), {άρθρο 6 της 
Εθνικής Γενικής Συλλογικής Σύμβασης Εργασίας 
1991-1992) καθώς και από τα διαπιστευμένα κέντρα 
κατάρτισης, βάσει του άρθρου 17 του ν. 2224/94. 

2. Οι φορείς που διενεργούν τα παραπάνω επιμορφω¬ 
τικά προγράμματα, υποχρεούνται να υποβάλλουν 
στην αρμόδια Γενική Διεύθυνση του Υπουργείου 
Εργασίας και Κοινωνικών Ασφαλίσεων τα προτεινόμε- 
να προγράμματα επιμόρφωσης, τα προσόντα των 
εκπαιδευόμενων και των εκπαιδευτών και κάθε άλλη 
αναγκαία λεπτομέρεια. Η Γενική Διεύθυνση εισηγείται 
σχετικά στο Συμβούλιο Υγιεινής και Ασφάλειας της 
Εργασίας (ΣΥΑΕ). 

3. Με αποφάσεις του Υπουργού Εργασίας και 
Κοινωνικών Ασφαλίσεων και του κατά περίπτωση 
αρμόδιου Υπουργού και ύστερα από γνωμοδότηση 
του ΣΥΑΕ, ρυθμίζονται η οργάνωση, η λειτουργία, το 
είδος και η διάρκεια των εν λόγω προγραμμάτων, η 
διδακτέα ύλη, τα προσόντα των διδασκόντων και των 
εκπαιδευομένων, τα πιστοποιητικά που χορηγούνται 
και κάθε αναγκαία λεπτομέρεια. Με τις ίδιες αποφά¬ 
σεις ρυθμίζονται και οι δαπάνες εκτέλεσης των επι¬ 
μορφωτικών προγραμμάτων οι οποίες οπωσδήποτε 
δεν βαρύνουν τους εργαζόμενους. 

4. Ο χρόνος αποχής των εργαζομένων από την εργα¬ 
σία, για τη παρακολούθηση των προγραμμάτων 
αυτών, θεωρείται χρόνος εργασίας για κάθε συνέπεια 
από τη σχέση εργασίας και για την αμοιβή τους και 
δεν μπορεί να συμψηφιστεί με την κανονική ετήσια 
άδειά τους. 

ΚΕΦΑΛΑΙΟ Γ' 

ΥΠΟΧΡΕΩΣΕΙΣ ΤΩΝ ΕΡΓΟΔΟΤΩΝ 
Άρθρο 7 

Γενικές υποχρεώσεις των εργοδοτών 

1. Ο εργοδότης υποχρεούται να εξασφαλίζει την 
ασφάλεια και την υγεία των εργαζομένων ως προς 
όλες τις πτυχές της εργασίας, και να λαμβάνει μέτρα 
που να εξασφαλίζουν την υγεία και ασφάλεια των τρί¬ 
των. 

2. Εάν ο εργοδότης προσφεύγει σε άτομα εκτός της 
επιχείρησης ή σε ΕΞΥΠΓΪ για την ανάθεση των καθηκό¬ 
ντων τεχνικού ασφάλειας ή/και γιατρού εργασίας, 
αυτό δεν τον απαλλάσσει από τις υποχρεώσεις του 
στον τομέα αυτό. 

3. Οι υποχρεώσεις του τεχνικού ασφάλειας, του για¬ 
τρού εργασίας και των εκπροσώπων των εργαζομέ¬ 
νων, δεν θίγουν την αρχή της ευθύνης του εργοδότη. 

4. Ο εργοδότης επίσης οφείλει να θέτει στη διάθεση 
των εκπροσώπων των εργαζομένων, επαρκή απαλλα¬ 
γή από την εργασία χωρίς απώλεια αποδοχών, καθώς 
και τα αναγκαία μέσα προκειμένου να μπορούν να 
εκπληρώσουν τις υποχρεώσεις που απορρέουν από 
τις κείμενες διατάξεις και το παρόν διάταγμα. 

Ο χρόνος απαλλαγής από την εργασία, συνολικά για 
όλους τους εκπροσώπους των εργαζομένων, δεν μπο¬ 
ρεί να είναι μικρότερος από το ένα τρίτο (1/3) του ελά¬ 
χιστου χρόνου απασχόλησης τεχνικού ασφάλειας 
σύμφωνα με το π.δ. 294/88 και το παρόν διάταγμα. 
Στο χρόνο αυτό δεν προσμετράται ο χρόνος των συνε¬ 
δριάσεων της παραγράφου Β.2 του άρθρου 2 του ν. 
1568/85. 

5. Στα πλαίσια των ευθυνών του, ο εργοδότης λαμβά¬ 
νει τα αναγκαία μέτρα για την προστασία της ασφάλει¬ 
ας και της υγείας των εργαζομένων, συμπεριλαμβανο¬ 
μένων των δραστηριοτήτων πρόληψης των επαγγελ¬ 
ματικών κινδύνων, ενημέρωσης και κατάρτισης, καθώς 
και της δημιουργίας της απαραίτητης οργάνωσης και 
της παροχής των αναγκαίων μέσων. 

6. Ο εργοδότης υποχρεούται: 

α) Να φροντίζει ώστε να προσαρμόζονται τα μέτρα 
της προηγούμενης παραγράφου ανάλογα με τις μετα¬ 


βολές των περιστάσεων και να επιδιώκει τη βελτίωση 
των υφισταμένων καταστάσεων, 
β) Να εφαρμόζει τις υποδείξεις των τεχνικών και υγει¬ 
ονομικών επιθεωρητών εργασίας και γενικά να διευκο¬ 
λύνει το έργο τους μέσα στην επιχείρηση κατά τους 
ελέγχους. 

γ) Να επιβλέπει την ορθή εφαρμογή των μέτρων υγιει¬ 
νής και ασφάλειας της εργασίας, 
δ) Να γνωστοποιεί στους εργαζόμενους τον επαγγελ¬ 
ματικό κίνδυνο από την εργασία τους, 
ε) Να καταρτίζει πρόγραμμα προληπτικής δράσης και 
βελτίωσης των συνθηκών εργασίας στην επιχείρηση, 
στ) Να εξασφαλίζει τη συντήρηση και την παρακολού¬ 
θηση της ασφαλούς λειτουργίας μέσων και εγκατα¬ 
στάσεων. 

ζ) Να ενθαρρύνει και διευκολύνει την επιμόρφωση των 
εργαζομένων και των εκπροσώπων τους, σύμφωνα με 
το άρθρο 13 του ν. 1568/85 και τα άρθρα 6 και 12 του 
παρόντος διατάγματος. 

7. Ο εργοδότης εφαρμόζει τα μέτρα που προβλέπο- 
νται στην παράγραφο 5 του παρόντος άρθρου, βάσει 
των ακόλουθων γενικών αρχών πρόληψης: 
α) Αποφυγή των κινδύνων. 

β) Εκτίμηση των κινδύνων που δεν μπορούν να απο¬ 
φευχθούν. 

γ) Προσαρμογή της εργασίας στον άνθρωπο, ειδικότε¬ 
ρα όσον αφορά τη διαμόρφωση των θέσεων εργα¬ 
σίας, καθώς και την επιλογή των εξοπλισμών εργασίας 
και των μεθόδων εργασίας και παραγωγής, προκειμέ¬ 
νου ιδίως να μετριασθεί η μονότονη και ρυθμικά επα¬ 
ναλαμβανόμενη εργασία και να μειωθούν οι επιπτώ¬ 
σεις της στην υγεία. 

δ) Αντικατάσταση του επικίνδυνου από το μη επικίνδυ¬ 
νο ή το λιγότερο επικίνδυνο. 

ε) Προγραμματισμός της πρόληψης με στόχο ένα 
συνεκτικό σύνολο που να ενσωματώνει στην πρόληψη 
την τεχνική, την οργάνωση της εργασίας, τις συνθή¬ 
κες εργασίας, τις σχέσεις μεταξύ εργοδοτών και 
εργαζομένων και την επίδραση των παραγόντων του 
περιβάλλοντος στην εργασία, 
στ) Καταπολέμηση των κινδύνων στην πηγή τους, 
ζ) Προτεραιότητα στη λήψη μέτρων ομαδικής προστα¬ 
σίας σε σχέση με τα μέτρα ατομικής προστασίας, 
η) Προσαρμογή στις τεχνικές εξελίξεις, 
θ) Παροχή των κατάλληλων οδηγιών στους εργαζόμε¬ 
νους. 

8. Με την επιφύλαξη των άλλων διατάξεων του παρό¬ 
ντος διατάγματος, ο εργοδότης οφείλει, λαμβάνοντας 
υπόψη τη φύση των δραστηριοτήτων της επιχείρησης: 
α) Να εκτιμά τους κινδύνους για την ασφάλεια και την 
υγεία των εργαζομένων, μεταξύ άλλων κατά την επιλο¬ 
γή των εξοπλισμών εργασίας, των χημικών και βιολογι¬ 
κών παραγόντων ή παρασκευασμάτων, κατά τη διαρ¬ 
ρύθμιση των χώρων εργασίας καθώς και τους κινδύ¬ 
νους τους συναφείς με την παραγωγική διαδικασία. Η 
εκτίμηση αυτή είναι γραπτή και συντάσσεται σύμφωνα 
με την παράγραφο 1 του άρθρου 8 του παρόντος δια¬ 
τάγματος. 

Μετά την εκτίμηση αυτή, οι δραστηριότητες πρόλη¬ 
ψης και οι μέθοδοι εργασίας και παραγωγής που χρη¬ 
σιμοποιούνται από τον εργοδότη πρέπει: 
ί) να εξασφαλίζουν τη βελτίωση του επιπέδου προστα- 

σίας και της ασφάλειας και της υγείας των εργαζομέ¬ 
νων και 

ϋ) να ενσωματώνονται στο σύνολο των δραστηριοτή¬ 
των της επιχείρησης και σε όλα τα επίπεδα της ιεραρ¬ 
χίας. 

β) Όταν αναθέτει καθήκοντα σ’ έναν εργαζόμενό, να 
λαμβάνει υπόψη τις ικανότητες του εν λόγω εργαζόμε¬ 
νου σε θέματα ασφάλειας και υγείας, 
γ) Να μεριμνά ώστε ο προγραμματισμός και η εισαγω¬ 
γή νέων τεχνολογιών να αποτελούν αντικείμενο δια- 
βούλευσης με τους εργαζόμενους και τους εκπροσώ¬ 
πους τους, όσον αφορά στις συνέπειες της επιλογής 
του εξοπλισμού, στις συνθήκες εργασίας, καθώς και 
στο εργασιακό περιβάλλον για την ασφάλεια και υγεία 
των εργαζομένων. 

δ) Να φροντίζει ώστε να έχουν πρόσβαση στις ζώνες 
σοβαρού και ειδικού κινδύνου μόνο οι εργαζόμενοι 
που έχουν λάβει τις κατάλληλες οδηγίες 

9. Με την επιφύλαξη των άλλων διατάξεων του παρό¬ 
ντος διατάγματος, όταν πολλές επιχειρήσεις μοιράζο¬ 
νται τον ίδιο τόπο εργασίας, οι εργοδότες οφελουν να 
συνεργάζονται για την εφαρμογή των διατάξεων σχε¬ 
τικά με την ασφάλεια, την υγεία και την υγιεινή και 
λαμβάνοντας υπόψη τη φύση των δραστηριοτήτων να 
συντονίζουν τις δραστηριότητές τους για την προστα¬ 
σία των εργαζομένων και την πρόληψη των επαγγελ¬ 
ματικών κινδύνων, να αλληλοενημερώνονται και να 
ενημερώνει ο καθένας τους υπ’ αυτόν εργαζόμενους 
και τους εκπροσώπους τομς για τους κινδύνους 
αυτούς. Την ευθύνη συντονισμού των δραστηριοτήτων 
αναλαμβάνει ο εργοδότης που έχει υπό τον έλεγχό 
του τον τόπο εργασίας, όπου εκτελούνται εργασίες, 
εξαιρούμενων των περιπτώσεων που έχουν γίνει ειδι¬ 
κές ευνοϊκότερες νομοθετικές ρυθμίσεις. 

10. Τα μέτρα για την ασφάλεια, την υγιεινή και την 
υγεία κατά την εργασία σε καμμία περίπτωση δεν 
συνεπάγονται την οικονομική επιβάρυνση των εργαζο¬ 
μένων. 

Άρθρο 8 

Ειδικές υποχρεώσεις εργοδοτών 

1. Ο εργοδότης οφείλει: 

α) Να έχει στη διάθεσή του μια γραπτή εκτίμηση των 
υφισταμένων κατά την εργασία κινδύνων για την 
ασφάλεια και την υγεία συμπερλαμβανομένων εκεί¬ 
νων που αφορούν ομάδες εργαζομένων που εκτίθε¬ 
νται σε ιδιαίτερους κινδύνους. Η εκτίμηση αυτή πραγ¬ 
ματοποιείται από τους τεχνικό ασφάλειας, γιατρό 
εργασίας, ΕΣΥΠΠ ή ΕΞΥΠΠ, σύμφωνα με τις κείμενες 
διατάξεις. Στους ανωτέρω ο εργοδότης οφελει να 
παρέχει κάθε βοήθεια σε μέσα και προσωπικό για την 
εκπλήρωση του σκοπού αυτού. 

β) Να καθορίζει τα μέτρα προστασίας που πρέπει να 
ληφθούν και, αν χρειαστεί, το υλικό προστασίας που 
πρέπει να χρησιμοποιηθεί. 

2. Επιπλέον ο εργοδότης οφείλει: 

α) Να αναγγέλει στις αρμόδιες επιθεωρήσεις εργα¬ 
σίας και στις αρμόδιες υπηρεσίες του ασφαλιστικού 
οργανισμού στον οποίο υπάγεται ο εργαζόμενος 
εντός 24 ωρών όλα τα εργατικά ατυχήματα και εφό¬ 
σον πρόκειται περί σοβαρού τραυματισμού ή θανά¬ 


του, να τηρεί αμετάβλητα όλα τα στοιχεία που δύνα- 
νται να χρησιμεύσουν για εξακρίβωση των αιτίων του 
ατυχήματος. 

β) Να τηρεί ειδικό βιβλίο ατυχημάτων στο οποίο να 
αναγράφονται τα αίτια και η περιγραφή του ατυχήμα¬ 
τος και να το θέτει στη διάθεση των αρμόδιων αρχών. 
Τα μέτρα που λαμβάνονται για την αποτροπή επανά¬ 
ληψης παρόμοιων συμβάντων, καταχωρούνται στο 
ειδικό βιβλίο του άρθρου 6 (παράγραφος 1) και του 
άρθρου 9 (παράγραφος 1) του ν. 1568/85. 
γ) Να τηρεί κατάλογο των εργατικών ατυχημάτων που 
είχαν ως συνέπεια για τον εργαζόμενο ανικανότητα 
εργασίας μεγαλύτερη των τριών εργάσιμων ημερών. 

Άρθρο 9 

Πρώτες βοήθειες, πυρασφάλεια, εκκένωση των 
χώρων από τους εργαζόμενους, σοβαρός και άμε¬ 
σος κίνδυνος 

1. Ο εργοδότης οφείλει: 

α) Να λαμβάνει όσον αφορά τις πρώτες βοήθειες, την 
πυρασφάλεια και την εκκένωση των χώρων από εργα¬ 
ζόμενους τα αναγκαία μέτρα τα οποία θα είναι προ¬ 
σαρμοσμένα στο μέγεθος και στη φύση των δραστη¬ 
ριοτήτων της επιχείρησης και θα λαμβάνουν υπόψη τα 
άλλα πρόσωπα που είναι παρόντα, 
β) Να οργανώνει την κατάλληλη υποδομή και να εξα¬ 
σφαλίζει τις κατάλληλες διασυνδέσεις με αρμόδιες 
εξωτερικές υπηρεσίες προκειμένου να αντιμετωπι- 
σθούν άμεσα θέματα πρώτων βοηθειών, επείγουσας 
ιατρικής περίθαλψης, διάσωσης και πυρασφάλειας, 
γ) Να ελέγχει τις εγκαταστάσεις και τα μέσα παροχής 
πρώτων βοηθειών τακτικά, όσον αφορά την πληρότη¬ 
τα και την ικανότητα χρησιμοποίησής τους. 

2. Κατ’ εφαρμογή της παραγράφου 1 του παρόντος 
άρθρου, ο εργοδότης πρέπει μεταξύ άλλων να ορίζει 
τους εργαζόμενους που είναι υπεύθυνοι για την εφαρ¬ 
μογή των μέτρων που αφορούν τις πρώτες βοήθειες, 
την πυρασφάλεια και την εκκένωση των χώρων από 
τους εργαζόμενους. Αυτοί οι εργαζόμενοι πρέπει να 
έχουν λάβει κατάλληλη επιμόρφωση να είναι επαρκείς 
σε αριθμό και να τίθεται στη διάθεσή τους το κατάλλη¬ 
λο υλικό, ανάλογα με το μέγεθος και τους ειδικούς 
κινδύνους της επιχείρησης και της εγκατάστασης. 

3. Ο εργοδότης επίσης οφείλει: 

α) Να συντηρεί τους τόπους εργασίας, τα μηχανολογι¬ 
κά μέσα και τον εξοπλισμό και να μεριμνά για την κατά 
το δυνατό άμεση αποκατάσταση των ελλείψεων, που 
έχουν σχέση με την υγιεινή και ασφάλεια των εργαζο¬ 
μένων. Αν από τις ελλείψεις αυτές προκαλείται άμε¬ 
σος και σοβαρός κίνδυνος για την υγεία και ασφάλεια 
των εργαζομένων πρέπει να διακόπτεται αμέσως η 
εργασία στο σημείο που εμφανίζονται οι ελλείψεις, 
μέχρι την αποκατάστασή τους. 

β) Να ενημερώνει το συντομότερο δυνατό τους εργα¬ 
ζόμενους που εκτίθενται ή ενδέχεται να εκτεθούν σε 
σοβαρό και άμεσο κίνδυνο, σχετικά με τα μέτρα που 
έχουν ληφθεί ή πρόκειται να ληφθούν. 
γ) Να λαμβάνει μέτρα και να δίνει οδηγίες στους 
εργαζόμενους, ώστε να μπορούν σε περίπτωση σοβα¬ 
ρού, άμεσου και αναπόφευκτου κινδύνου να διακό- 

τττουν την εργασία ή/και να εγκαταλείπουν αμέσως το 
χώρο εργασίας και να μεταβαίνουν σε ασφαλή χώρο. 

δ) Να μη ζητά από τους εργαζόμενους, εκτός από 
εξαιρετικές περιπτώσεις δικαιολογούμενες από τις 
περιστάσεις, να αναλάβουν πάλι την εργασιακή δρα- 
οτηριότητά τους, εφόσον εξακολουθεί να υφίοταται 
σοβαρός και άμεσος κίνδυνος. 

4. Ο εργαζόμενος ο οποίος, σε περίπτωση σοβαρού 
άμεσου και αναπόφευκτου κινδύνου, απομακρύνεται 
από τη θέση εργασίας του ή/και από μια επικίνδυνη 
ζώνη δεν επιτρέπεται να υποστεί καμμία δυσμενή επί¬ 
πτωση και πρέπει να προστατεύεται από κάθε ζημιο¬ 
γόνο και αδικαιολόγητη συνέπεια σύμφωνα με την 
ισχύουσα νομοθεσία. 

5. 0 εργοδότης εξασφαλίζει ώστε όλοι οι εργαζόμενοι 
να είναι σε θέση, σε περίπτωση σοβαρού και άμεσου 
κινδύνου για την ίδια τους την ασφάλεια ή για την 
ασφάλεια άλλων προσώπων και όπου υπάρχει αδυνα¬ 
μία να επικοινωνήσουν με τον αρμόδιο ιεραρχικά προϊ¬ 
στάμενο, να λαμβάνουν οι ίδιοι τα καταλληλα μέτρα, 
λαμβάνοντας υπόψη τις γνώσεις τους και τα διαθέσι¬ 
μα τεχνικά μέσα, ώστε να αποφευχθούν οι συνέπειες 
του κινδύνου αυτού. 

Οι ενέργειες τους σε τέτοιες περιπτώσεις δεν θα 
συνεπάγονται δυσμενή μεταχείριση εκ μέρους του 
εργοδότη, εκτός εάν αποδειχθεί ότι δεν ενήργησαν 
σύμφωνα με ρητά δοθείσες οδηγίες ή επέδειξαν 
σοβαρή αμέλεια. 

Άρθρο 10 

Διαβουλεύσεις και συμμετοχή των εργαζομένων 

Πέραν των διατάξεων που αναφέρονται στις αρμοδιό¬ 
τητες των αντιπροσώπων των εργαζομένων και των 
Επιτροπών Υγιεινής και Ασφάλειας της Εργασίας 
(ΕΥΑΕ) του ν. 1568/85 και των Συμβουλίων 
Εργαζομένων του ν. 1767/88 ισχύουν και τα εξής: 

1. Οι εργοδότες ζητούν τη γνώμη των εργαζομένων 
και των εκπροσώπων τους και διευκολύνουν τη συμμε¬ 
τοχή τους στα πλαίσια όλων των ζητημάτων που άπτο- 
νται της ασφάλειας και της υγείας κατά την εργασία. 
Αυτό συνεπάγεται: 

α) Διαβούλευση με τους εργαζόμενους. 

β) Δικαίωμα των εργαζομένων και των εκπροσώπων 
τους να υποβάλλουν προτάσεις. 

γ) Ισόρροπη συμμετοχή σύμφωνα με την ισχύουσα 
νομοθεσία ή/και την πρακτική. 

2. Οι εργαζόμενοι ή οι εκπρόσωποί τους, συμμετέχουν 
κατά τρόπο ισόρροπο και σύμφωνα με την ισχύουσα 
νομοθεσία ή/και πρακτική, ή ζητείται η γνώμη τους 
από τον εργοδότη εκ των προτέρων και εγκαίρως 
όσον αφορά: 

α) Κάθε ενέργεια η οποία μπορεί να έχει ουσιαστικές 
επιπτώσεις στην ασφάλεια και την υγεία. 


β) Τον καθορισμό των εργαζομένων της επιχείρησης 
ή/και των ατόμων εκτός της επιχείρησης ή/και της 
ΕΞΥΠΠ που αναλαμβάνουν τα καθήκοντα του τεχνικού 
ασφάλειας ή/και του γιατρού εργασίας, καθώς και τις 
δραστηριότητες τους και τον καθορισμό των εργαζο¬ 
μένων που προβλέπονται στην παράγραφο 2 του 
άρθρου 9 του παρόντος διατάγματος, 
γ) Τις πληροφορίες που προβλέπονται στη παράγρα¬ 
φο 1 εδάφια α και β και στη παράγραφο 2 εδάφια β 
και γ του άρθρου 8 και στο άρθρο 11 του παρόντος 
διατάγματος. 

δ) Την προβλεπόμενη στο άρθρο 4 {παράγραφος 4) 
του παρόντος διατάγματος ενδεχόμενη προσφυγή σε 
ΕΞΥΠΠ. 

ε) Το σχεδιασμό και την οργάνωση της εκπαίδευσης 
που προβλέπεται στο άρθρο 12 του παρόντος διατάγ¬ 
ματος. 

στ) Την κατάρτιση του κανονισμού υγιεινής και ασφά¬ 
λειας της εργασίας. 

ζ) Την αντιμετώπιση προβλημάτων που σχετίζονται με 
την αλληλεπίδραση του εργασιακού και του ευρύτε¬ 
ρου περιβάλλοντος. 

3. Οι εκπρόσωποι των εργαζομένων έχουν το δικαίωμα 
να ζητούν από τον εργοδότη να λάβει τα ενδεδειγμένα 
μέτρα και να του υποβάλλουν σχετικές προτάσεις 
κατά τρόπον ώστε να αντιμετωπίζεται οιοσδήποτε κίν¬ 
δυνος για τους εργαζόμενους ή/και να εξαλειφθούν οι 
πηγές του κινδύνου. 

4. Οι εργαζόμενοι και οι εκπρόσωποί τους δεν πρέπει 
να υφίστανται δυσμενείς επιπτώσεις εξαιτίας των δρα¬ 
στηριοτήτων τους που αναφέρονται στις παραγρά¬ 
φους 2 και 3 του παρόντος άρθρου. 

5. Οι εργαζόμενοι και οι εκπρόσωποί τους έχουν το 
δικαίωμα να απευθυνθούν στην αρμόδια επιθεώρηση 
εργασίας, εάν κρίνουν ότι τα ληφθέντα μέτρα και τα 
διατιθέμενα από τον εργοδότη μέσα δεν αρκούν για 
να εξασφαλισθεί η ασφάλεια και η υγεία κατά την 
εργασία. 

6. Οι εκπρόσωποι των εργαζομένων κατά τις επισκέ¬ 
ψεις και τους ελέγχους που διεξάγει η αρμόδια επιθε¬ 
ώρηση εργασίας δύνανται να παρίστανται και οφεί¬ 
λουν να είναι σε θέση να διατυπώνουν τις παρατηρή¬ 
σεις τους. 

Άρθρο 11 

Ενημέρωση των εργαζομένων 

1. 0 εργοδότης λαμβάνει τα κατάλληλα μέτρα προκει- 
μένου οι εργαζόμενοι και οι εκπρόσωποί τους στην 
επιχείρηση να λαμβάνουν, όλες τις απαραπητες πλη¬ 
ροφορίες όσον αφορά: 

α) Τη νομοθεσία που ισχύει σχετικά με την υγιεινή και 
την ασφάλεια της εργασίας και για τον τρόπο εφαρμο¬ 
γής της από την επιχείρηση. 

β) Τους κινδύνους για την ασφάλεια και την υγεία, 
καθώς και τα μέτρα και τις δρασπιριότητες προστα¬ 
σίας και πρόληψης που αφορούν είτε τη επιχείρηση εν 
γένει, είτε κάθε είδος θέσης εργασίας ή/και καθηκό¬ 
ντων. 

γ) Τα μέτρα που λαμβάνονται κατ’ εφαρμογή της 
παραγράφου 2 του άρθρου 9 του παρόντος διατάγμα¬ 
τος. 

2. Ο εργοδότης λαμβάνει τα κατάλληλα μέτρα, προ- 
κειμένου οι εργοδότες των εργαζομένων των άλλων 
επιχειρήσεων που εκτελούν εργασίες στην επιχείρηση 
του, να λαμβάνουν τις κατάλληλες πληροφορίες για 
την εφαρμογή των εδαφίων β και γ της παραγράφου 1 
του παρόντος άρθρου. 

3. Ο εργοδότης λαμβάνει τα κατάλληλα μέτρα, ώστε ο 
τεχνικός ασφάλειας, ο γιατρός εργασίας, οι ΕΣΥΠΠ, οι 
ΕΞΥΠΠ καί οι εκπρόσωποι των εργαζομένων, να έχουν 
πρόσβαση για τη διεκπεραίωση των καθηκόντων τους: 

α) Στην εκτίμηση των κινδύνων και των μέτρων προ¬ 
στασίας που προβλέπονται στην παράγραφο 1 του 
άρθρου 8 του παρόντος διατάγματος. 

β) Στον κατάλογο και στο ειδικό βιβλίο που προβλέπο- 
νται στα εδάφια (β) και (γ) της παραγράφου 2 του 
άρθρου 8 του παρόντος διατάγματος. 

γ) Στις πληροφορίες που προέρχονται τόσο από τις 
δραστηριότητες προστασίας και πρόληψης όσο και 
από τις αρμόδιες επιθεωρήσεις εργασίας όσον αφορά 
τους διενεργούμενους ελέγχους των συνθηκών υγιει¬ 
νής και ασφάλειας της εργασίας. 

Άρθρο 12 

Εκπαίδευση των εργαζομένων 

1. Ο εργοδότης εξασφαλίζει σε κάθε εργαζόμενο 
κατάλληλη και επαρκή εκπαίδευση στον τομέα της 
ασφάλειας και της υγείας, ιδίως υπό μορφή πληροφο¬ 
ριών και οδηγιών επ’ ευκαιρία: 

α) Της πρόσληψής του. 
β) Τυχόν μετάθεσης ή αλλαγής καθηκόντων, 
γ) Εισαγωγής ή αλλαγής εξοπλισμού εργασίας, 
δ) Εισαγωγής μιας νέας τεχνολογίας που αφορά ειδι¬ 
κά τη θέση εργασίας ή τα καθήκοντά του. 

2. Η εκπαίδευση αυτή πρέπει: 

α) Να προσαρμόζεται στην εξέλιξη των κινδύνων και 
στην εμφάνιση νέων κινδύνων. 

β) Εάν χρειάζεται, να επαναλαμβάνεται σε τακτά χρο¬ 
νικά διαστήματα. 

3. Ο εργοδότης εξασφαλίζει ότι οι εργαζόμενοι σε 
εξωτερικές επιχειρήσεις που εκτελούν εργασίες στην 
επιχείρησή του έχουν λάβει τις κατάλληλες οδηγίες, 
όσον αφορά τους κινδύνους για την ασφάλεια και την 
υγεία κατά τις δραστηριότητές τους στην επιχείρησή 
του. 


4. Οι εκπρόσωποι των εργαζομένων, δικαιούνται να 
λαμβάνουν την κατάλληλη εκπαίδευση. 

5. Η εκπαίδευση που προβλέπεται στις παραγράφους 
1, 2 και 4 του παρόντος άρθρου δεν βαρύνει τους 
εργαζόμενους ή τους εκπροσώπους τους. Η εκπαίδευ¬ 
ση που προβλέπεται στις παραγράφους 1 και 2 του 
παρόντος άρθρου πρέπει να παρέχεται κατά την ώρα 
εργασίας. 


ΚΕΦΑΛΑΙΟ Λ’ 

ΥΠΟΧΡΕΩΣΕΙΣ ΤΩΝ ΕΡΓΑΖΟΜΕΝΩΝ 
Άρθρο 13 

Υποχρεώσεις εργαζομένων 

1. Κάθε εργαζόμενος έχει υποχρέωση να εφαρμόζει 
τους κανόνες υγιεινής και ασφαλείας και να φροντίζει 
ανάλογα με τις δυνστότητές του, για την ασφάλεια και 
την υγεία του καθώς και για την ασφάλεια και την 
υγεία των άλλων ατόμων που επηρεάζονται από τις 
πράξεις ή παραλείψεις του κατά την εργασία σύμφω¬ 
να με την εκπαίδευσή του και τις κατάλληλες οδηγίες 
του εργοδότη του. 

2. Για την πραγματοποίηση αυτών των στόχων, οι 
εργαζόμενοι οφείλουν ειδικότερα, σύμφωνα με την 
εκπαίδευσή τους και τις κατάλληλες οδηγίες του 
εργοδότη τους: 

α) Να χρησιμοποιούν σωστά τις μηχανές, τις συσκευ¬ 
ές, τα εργαλεία, τις επικίνδυνες ουσίες, τα μεταφορι¬ 
κά και άλλα μέσα. 

β) Να χρησιμοποιούν σωστά τον ατομικό προστατευτι¬ 
κό εξοπλισμό που τίθεται στη διάθεσή τους και μετά 
τη χρήση να τον τακτοποιούν στη θέση του. 

γ) Να μη θέτουν εκτός λειτουργίας, αλλάζουν ή μετα¬ 
τοπίζουν αυθαίρετα τους μηχανισμούς ασφάλειας των 
μηχανών, εργαλείων, συσκευών, εγκαταστάσεων και 
κτιρίων και να χρησιμοποιούν σωστά αυτούς τους 
μηχανισμούς ασφαλείας. 

δ) Να αναφέρουν αμέσως στον εργοδότη ή/και σε 
όσους ασκούν αρμοδιότητες τεχνικού ασφαλείας και 
γιατρού εργασίας, όλες τις καταστάσεις που μπορεί 
να θεωρηθεί εύλογα ότι παρουσιάζουν άμεσο και 
σοβαρά κίνδυνο για την ασφάλεια και την υγεία, 
καθώς και κάθε έλλειψη που διαπιστώνεται στα συστή¬ 
ματα προστασίας. 

ε) Να συντρέχουν τον εργοδότη και όσους ασκούν 
αρμοδιότητες τεχνικού ασφάλειας και γιατρού εργα¬ 
σίας, όσον καιρό χρειαστεί, ώστε να καταστεί δυνατή 
η εκπλήρωση όλων των καθηκόντων ή απαιτήσεων, 
που επιβάλλονται από την αρμόδια επιθεώρηση εργα¬ 
σίας για την προστασία της ασφαλείας και της υγείας 
των εργαζομένων κατά την εργασία. 

ςττ) Να συντρέχουν τον εργοδότη και όσους ασκούν 

αρμοδιότητες τεχνικού ασφάλειας και γιατρού εργα¬ 
σίας, όσον καιρό χρειαστεί, ώστε ο εργοδότης να μπο¬ 
ρεί να εγγυηθεί ότι το περιβάλλον και οι συνθήκες 
εργασίας είναι ασφαλείς και χωρίς κινδύνους για την 
ασφάλεια και την υγεία εντός του πεδίου δραστηριό- 
τητάς τους. 

3. Οι εργαζόμενοι έχουν υποχρέωση να παρακολου¬ 
θούν τα σχετικά σεμινάρια ή άλλα επιμορφωτικά προ¬ 
γράμματα σε θέματα υγιεινής και ασφάλειας της 
εργασίας. 

ΚΕΦΑΛΑΙΟ Ε’ 

ΔΙΑΦΟΡΕΣ ΔΙΑΤΑΞΕΙΣ 

Αρθρο 14 
Επίβλεψη της υγείας 

1. Προς εξασφάλιση της κατάλληλης επίβλεψης και τη 
διάγνωση τυχόν βλάβης της υγείας τσυ σε συνάρτηση 
με τους κινδύνους, όσον αφορά την ασφαλεία και την 
υγεία κατά την εργασία, κάθε εργαζόμενος, εφόσον 
δεν προβλεπονται άλλα ειδικά μέτρα από τη νομοθε¬ 
σία για τον ιατρικό του έλεγχο, μπορεί να προσφεύγει 
στο γιατρό εργασίας της επιχείρησης ή σε αρμόδια 
μονάδα του ΕΣΥ ή του ασφαλιστικού οργανισμού στον 
οποίο ανήκει ο εργαζόμενος σύμφωνα με τις ισχύου- 
σες ασφαλιστικές και υγειονομικές διατάξεις σχετικές 
με την προληπτική ιατρική. 

2. Σε περίπτωση που από τη μονάδα του ασφαλιστικού 
οργανισμού ή τη μονάδα του ΕΣΥ διαπιστωθεί ενδεχό¬ 
μενο πρόβλημα της υγείας που πιθανόν συνδέεται με 
το εργασιακό περιβάλλον ενημερώνεται σχετικά η 
αρμόδια επιθεώρηση εργασίας και ο γιατρός εργα¬ 
σίας της επιχείρησης για όλα τα απαραίτητα στοιχεία. 

3. Σε κάθε περίπτωση οι δαπάνες που προκύπτουν 
από την εφαρμογή του άρθρου αυτού δεν βαρύνουν 
τον ίδιο τον εργαζόμενο. 


ανατίθεται στις αρμόδιες υπηρεσίες του Υπουργείου 
Βιομηχανίας Ενέργειας και Τεχνολογίας. 

Αρθρο 16 
Κυρώσεις 

1. Σε κάθε εργοδότη, κατασκευαστή, παρασκευαστή, 
εισαγωγέα ή προμηθευτή, που παραβαίνει τις διατά¬ 
ξεις του παρόντος διατάγματος επιβάλλονται, ανεξάρ¬ 
τητα από τις ποινικές κυρώσεις, οι διοικητικές κυρώ¬ 
σεις του άρθρου 24 του ν. 2224/94 με την επιφύλαξη 
των διατάξεων του άρθρου 6 της ΚΥΑ 
88555/3293/30.9.88 που κυρώθηκε με το άρθρο 39 
του ν. 1836/89. 

2. Σε κάθε εργοδότη, κατασκευαστή, παρασκευαστή, 
εισαγωγέα ή προμηθευτή, που παραβαίνει από αμέ¬ 
λεια ή πρόθεση τις διατάξεις του παρόντος διατάγμα¬ 
τος επιβάλλονται οι ποινικές κυρώσεις του άρθρου 25 
του ν. 2224/94 - 

Αρθρο 17 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα , 18 Ιανουάριου 1996 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


Αρθρο 15 

Έλεγχος εφαρμογής 

1. Ο έλεγχος της εφαρμογής του παρόντος ανατίθεται 
στις αρμόδιες υπηρεσίες της Νομαρχιακής 
Αυτοδιοίκησης (στα Κέντρα Πρόληψης 
Επαγγελματικού Κινδύνου ή στις Διευθύνσεις επιθεώ¬ 
ρησης εργασίας και οτις Διευθύνσεις απασχόλησης 
με τα αρμόδια Τμήματα τεχνικής και υγειονομικής επι¬ 
θεώρησης εργασίας ή στα Τμήματα και Γραφεία επι¬ 
θεώρησης εργασίας κλπ) σύμφωνα με τις κείμενες 
διατάξεις της εθνικής νομοθεσίας. 

2. Για τις επιχειρήσεις των μεταλλείων, λατομείων, 
ορυχείων ο έλεγχος της εφαρμογής του παρόντος 
διατάγματος, του ν. 1568/85 και των προεδρικών δια¬ 
ταγμάτων που εκδόθηκαν με τις εξουσιοδοτήσεις του 


Ο ΑΝΑΠΛ. ΕΣΩΤΕΡΙΚΟΝ, 
ΔΗΜ. ΔΙΟΙΚΗΣΗΣ 4 ΑΠΟΚ/ΣΗΣ 

ΧΑΡ. ΚΑΣΤΑΝΙΔΗΣ 

ΟΙΚΟΝΟΜΙΚΟΝ 

ΑΛ. ΠΑΠΑΔΟΠΟΥΛΟΣ 

ΥΓΕΙΑΣ ΚΑΙ ΠΡΟΝΟΙΑΣ 

ΔΗΜ. ΚΡΕΜΑΣΤΙΝΟΣ 

ΒΙΟΜ/ΝΙΑI, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

ΑΝΑΣΤ. ΠΕΠΟΝΗΣ 


ΕΘΝΙΚΗΣ ΟΙΚΟΝΟΜΙΑΣ 

ΠΑΝΝΟΣ ΠΑΠΑΝΤΩΝΙΟΥ 

ΕΡΓΑΣΙΑΣ 4 ΚΟΙΝ. ΑΣΦ/ΣΕΩΝ 

ΣΤΕΦ. ΤΖΟΥΜΑΚΑΣ 

ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓ. ΚΑΤΙIΦΑΡΑΣ 

ΥΦΥΠ. ΒΙΟΜ/ΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

ΚΩΝ. ΒΡΕΤΤΟΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΕΥΑΓΓ. ΒΕΝΙΖΕΛΟΣ 

Ε οΜίκη ΤΥΠΟΓΡΑΦΕ ΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΕΝΤΡΙΚΗ ΥΠΗΡΕΣΙΑ 

Σ ολωμού 51 

Πληροφορίες δημοσιευμάτων Α.Ε.-Ε.Π.Ε. 
Πληροφορίες δημοσιευμάτων λοιπών ΦΕΚ 

Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


5225761 

5225713 

5249547 

5239762 

5248141 

5248188 

5248785 

5248320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 
ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 


(031) 423955 

423956 
4136402 
4171307 
(061) 271249 

224581 

(0651) 21901 

(0531) 22637 

26522 


- Απόΐ θ’ σελίδες και άνω προοαύξηση 100 δρχ. ανά δσέλιδο ή μέρος αυτού 


Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού ΝΠΔΔ) 
Παράρτημα (Διαγωνισμοί, εξετάσεις κ.λπ.) 

Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε. 

Προκηρύξεων Α.Σ.Ε,Π._ · 


120.000 » 


Προϋπολογισμού 

2531 

Κ.Α.Ε. εσόδου υπέρ 
ΤΑΠΕΤ 3512 

30.000 δρχ. 

1.500 δρχ. 

50.000 » 

2.500 » 

10.000 » 

500 « 

50.000 » 

2.500 » 

25.000 » 

1.250 - 

10.000 » 

500 » 

5.000 · 

250 * 

10.000 » 

500 » 

3.000 » 

150 » 

150.000 » 

7.500 - 

10.000 · 

500 * 


6.000 


* ο, ουνδρομ* ίου «να. διλάο^ς »ν π»ρ«π4ν« ««κ,υρομέν». κ» μπορυΐ να οΛνον,α, με ευμαγή 

ανάλογο συνάλλαγμα στο Διευθυντή Οικονομικού του Εθνικού Τυπογραφείου. Τ 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απ το αμειο 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Ο. αυνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της °-δ Ρ ομής · 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του Τ Λ ^ _ 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του αυτου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές εππογές και χρηματικά γραμμάτια δεν γίνονται δεκτΔ 


Οι υπηρεσίες κοινού λειτουργούν καθημερινά απ6 08.00 έως 13-00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



